**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՍԵՊՏԵՄԲԵՐԻ 11-Ի ԹԻՎ 1514-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը**

Աշխարհում կորոնավիրուսային հիվանդության (COVID-19) համաճարակային իրավիճակն առայսօր շարունակում է մնալ լարված՝ պայմանավորված շրջանառվող COVID-19-ի չորս նոր, անհանգստություն առաջացնող  շտամմներով (VoC)՝ անգլիական, հարավաֆրիկյան, բրազիլիական, հնդկական: Նոր շտամմների երկիր ներբերումը և հետագա տարածումը կանխելու նպատակով՝  Առողջապահության համաշխարահային կազմակերպությունը բոլոր երկրներին հորդորվում է չթուլացնել զգոնությունը և շարունակել կանխարգելիչ միջոցառումների իրականացումը՝ վարակի տարածման ռիսկը նվազեցնելու համար։

Հայաստանի Հանրապետության կառավարության 2020 թվականի սեպտեմբերի 11-ի թիվ 1514-Ն որոշմամբ լիազոր մարմնի կողմից սանիտարահամաճարակային անվտանգության կանոնների պահպանման պահանջը սահմանվում է միայն Պետական կառավարման և տեղական ինքնակառավարման մարմինների, տնտեսական գործունեության առանձին տեսակներ իրականացնող, ծառայություններ մատուցող և տնտեսական գործունեությամբ չզբաղվող կազմակերպությունների համար՝ **չընդգրկելով հանրային իշխանության այլ մարմինները:**

**2. Առաջարկվող կարգավորումների բնույթը**

Նախագծով որոշման հավելվածի 19-րդ կետում կատարվում է փոփոխություն՝ հանրային իշխանության բոլոր մարմինների, ներառյալ աշխատակիցների համար համապատասխան սանիտարահամաճարակային անվտանգության կանոններ սահմանելու նպատակով:

**3.** **Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխության մասին**

Նախագծի ընդունման կապակցությամբ հանրային իշխանության մարմինների բյուջեներում ծախuերի և եկամուտների էական ավելացում կամ նվազեցում չի սպասվում:

**4. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Առողջապահության նախարարության կողմից:

**5. Ակնկալվող արդյունքը**

Նախագծի ընդունմամբ **կորոնավիրուսային հիվանդության (COVID-19) տարածման կանխարգելման նպատակով կիրառվող սանիտարական կանոնները կվերաբերեն հանրային իշխանության բոլոր մարմիններին և աշխատակիցներին:**